"E greu!" Jucătorul de top care nu are loc în echipa de start a FCSB-ului
Vlad Chiricheș (34 de ani) s-a refăcut complet după accidentarea suferită anul trecut și este apt de joc pentru meciul de sâmbătă seara (ora 20:00) dintre Rapid și FCSB, din ultima etapă a sezonului regulat al Superligii.
Chiricheș nu a mai jucat pentru FCSB din luna august a anului trecut, când a suferit o accidentare gravă care a necesitat intervenție chirurgicală. Fundașul central a revenit la antrenamentele echipei în urmă cu o săptămână și este acum pregătit să reintre pe teren.
Antrenorul FCSB-ului, Elias Charalambous, a confirmat prezența lui Chiricheș în lotul pentru meciul cu Rapid: "Chiri va fi cu noi, săptămâna trecută s-a antrenat cu echipa și sunt șanse să joace mâine, da".
Pulhac nu crede că Vlad Chiricheș o poate ajuta pe FCSB
Totuși, Cristi Pulhac nu este convins că Chiricheș poate ajuta FCSB într-un meci de o asemenea importanță, având în vedere lipsa sa de ritm competițional: "Va fi foarte greu să-l bagi pe Vlad Chiricheş după şase luni de absenţă, mai ales într-un asemenea meci. E un jucător care a stât în interiorul echipei, s-a antrenat, a stat cu echipa. Te bazezi pe experienţa lui poate cinci-şase minute", a spus Pulhac la Orangesport.
Rămâne de văzut dacă Chiricheș va fi titularizat de Charalambous (sau Gigi Becali) ori va intra pe parcursul meciului.
În cazul unei victorii, FCSB (liderul Superligii) se va depărta la 15 puncte de Rapid înainte de playoff, în timp ce o victorie a giuleștenilor (locul 2) va micșora distanța dintre cele două rivale la nouă puncte.
Urmăriți SPORT.RO și pe Google News